gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5476, del 23-03-2007 (2007/3429)

Informació pública del projecte de reparcel·lació de l'àmbit de l'actuació aïllada delimitada pels carrers de la Mar i Mas Nou, sòl urbà extensiu r.9 del Pla General de la Pobla de Vallbona.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3429


Data del document
:   01-03-2007

Organisme emissor
:   Capiel, SL, Asuncion Alegre Gay i Luis Alegre Gay

Tipus de document
:   Informació Pública

La mercantil Capiel, SL, amb CIF B-46601779 i domicili social a València, carrer Dr. Sumsi, 10, i Asunción Alegre Gay i Luis Alegre Gay, s'ha formulat projecte de reparcel·lació de l'àmbit de l'actuació aïllada delimitada pels carrers de la Mar i Mas Nou, sòl urbà extensiu r.9, havent-se depositat en l'Ajuntament de la Pobla de Vallbona una còpia de l'esmentat projecte perquè conste en l'expedient.  
Cosa que es fa pública, en aplicació del que establix l'article 416 del Decret 67/2006, de 12 de maig, pel qual s'aprova el Reglament d'Ordenació i Gestió Territorial Urbanística, perquè els titulars de drets afectats pel projecte de reparcel·lació forçosa puguen formular, en el termini d'un mes, a comptar de la publicació del present anunci en el Diari Oficial de la Comunitat Valenciana, les al·legacions que consideren convenients.  
Així mateix, s'informa els interessats que junt amb el projecte de reparcel·lació se sotmet, igualment a informació pública, la certificació registral de domini i càrregues expedida pel Registre de la Propietat en relació amb les finques afectades pel referit projecte.  
Tota la documentació esmentada, així com l'expedient administratiu, podrà ser consultada en les oficines municipals, els dies hàbils, en horari d'oficina.  
La Pobla de Vallbona, 1 de març de 2007.- Per Capiel, SL, p. p.: Ana Margarita Arcos Genovés. Asunción Alegre Gay i Luis Alegre Gay.
Diari Oficial de la Generalitat Valenciana


Sumari del DOGV 5631, del 02-11-2007 (2007/13043)

Notificació de la resolució de l'expedient de responsabilitat patrimonial número RP 0119/02.
--------------------------------------------------------------------------------------------

### Dades del document

Número de DOGV
:   5631

Data del DOGV
:   02-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13509


Data del document
:   15-10-2007

Organisme emissor
:   Conselleria de Sanitat

Tipus de document
:   Edicte

Notificació de la resolució de l'expedient de responsabilitat patrimonial número RP 0119/02. [2007/13293]  
S'ha intentat notificar la resolució recaiguda en l'expedient de responsabilitat patrimonial iniciat a instància de la persona interessada que s'indica a continuació, en l'adreça que consta en l'expedient, i no ha sigut possible. Per tant, d'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica en el Diari Oficial de la Comunitat Valenciana.  
Expedient RP 119/02. Iniciat per José Luís Marchante García, en representació de Concepción Riera Ramos. Adreça: c/ Alacant, 5, entresòl, esquerra, 03954 Alacant.  
Acte que es notifica: Resolució de 8 de març de 2007 del conseller de Sanitat.  
Extracte: amb data 22 de març de 2003, José Luís Marchante García, en representació de Concepción Riera Ramos va fer una reclamació de responsabilitat patrimonial davant la conselleria de Sanitat. Es posa de manifest l'expedient al lletrat del reclamant per tal que hi faça al·legacions i el lletrat, amb data 19 de setembre de 2003, presenta un escrit de conclusions, en què reitera les seues afirmacions anteriors. Acabada la instrucció de l'expedient, el 8 de març de 2007 es dicta una resolució que desestima la reclamació.  
D'altra banda, atés que la publicació integra de la resolució podria lesionar drets o interessos legítims, d'acord amb el que establix l'article 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden conéixer-ne el contingut íntegre consultant l'expedient. Per a això es concedix el termini de 20 dies comptador des de l'endemà d'esta publicació, per tal que compareguen en les dependències del Servici de Responsabilitat Patrimonial de la conselleria de Sanitat, al carrer del Misser Mascó, 31, de València, de dilluns a divendres, llevat de festius, entre les 9 i les 14 hores.  
València, 15 d'octubre de 2007.- El subsecretari de la conselleria de Sanitat: Alfonso Bataller Vicent.
Diari Oficial de la Generalitat Valenciana


Sumari del DOGV 5448, del 12-02-2007 (2007/1071)

Aprovació de la bandera municipal.
----------------------------------

### Dades del document

Número de DOGV
:   5448

Data del DOGV
:   12-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1071


Data del document
:   11-10-2006

Organisme emissor
:   Ajuntament de Jérica

Tipus de document
:   Anunci

Descriptors 

:   * Jérica
    * bandera
    * administració local
    * municipi

L'Ajuntament Ple, en sessió celebrada el dia 5 d'octubre de 2006, ha aprovat el projecte de bandera municipal de l'Ajuntament de Jérica.  
De conformitat amb el que establix l'article 14 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana, se sotmet l'expedient a informació pública pel termini d'un mes, als efectes que tots els interessats en l'assumpte, puguen examinar-lo i presentar les al·legacions que estimen pertinents.  
Jérica, 11 d'octubre de 2006.- L'alcalde: Ángel Gil Ordaz.
Diari Oficial de la Generalitat Valenciana


Sumari del DOGV 5604, del 21-09-2007 (2007/11365)

Adjudicació número CNMY05/RE78A/123 i CNMY07/RE78A/67.
------------------------------------------------------

### Dades del document

Número de DOGV
:   5604

Data del DOGV
:   21-09-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/11588


Data del document
:   12-09-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * contracte d'obres
    * licitació
    * adjudicació de contracte administratiu

Adjudicació número CNMY05/RE78A/123 i CNMY07/RE78A/67. [2007/11447]  
1. Entitat adjudicadora  
a) Organisme: conselleria d'Educació.  
b) Dependència que tramita l'expedient: direcció general de Règim Econòmic.  
c) Números d'expedient: CNMY05/RE78A/123 i CNMY07/RE78A/67.  
2. Objecte del contracte  
a) Tipus de contracte: Obres.  
b) Descripció de l'objecte: adequació/ampliació a 6l+12P+comedor+vivienda (Fase II) en CEIP l'hereu de Borriol (Castelló); consolidació de fonamentació i reparacions diverses en CEIP Recaredo García a Culla (Castelló).  
c) Lots: -  
d) Butlletí o diari oficial i data de publicació de l'anunci de licitació:  
Exp. CNMY05/RE78A/123: DOCV núm. 5.517, de 22.05.2007.   
Exp. CNMY07/RE78A/67: DOCV núm. 5.517, de 22.05.2007.   
3. Tramitació, procediment i forma d'adjudicació  
a) Tramitació:  
CNMY05/RE78A/123: ordinària.  
CNMY07/RE78A/67: ordinària.  
b) Procediment: obert.  
c) Forma: concurs públic.  
4. Pressupost base de licitació  
Import total:  
Exp. CNMY05/RE78A/123: 2.810.536,88 euros  
Exp. CNMY07/RE78A/67: 235.980,25 euros  
5. Adjudicació  
Exp.CNMY05/RE78A/123:adequació/ampliació a 6l + 12P + menjador + vivenda (Fase II) en CEIP l'hereu de Borriol (Castelló).  
a) Data: 13.08.2007.  
b) Contractista: Construccions Villegas, SL.  
c) Nacionalitat: espanyola.  
d) Import d'adjudicació: 2.369.563,64 euros  
Exp. CNMY07/RE78A/67:consolidació de fonamentació i reparacions diverses en CEIP Recaredo García a Culla(Castelló).  
a) Data: 13.08.2007.   
b) Contractista: Clar Rehabilitació, SL.  
c) Nacionalitat: espanyola.  
d) Import d'adjudicació: 228.777,78 euros  
València, 12 de setembre de 2007.- El director general de Règim Econòmic, p. d. (OC 10.09.2003, DOCV 4.595): Alejandro Bañares Vázquez.
Diari Oficial de la Generalitat Valenciana


Sumari del DOGV 5539, del 21-06-2007 (2007/8177)

RESOLUCIÓ de 5 juny 2007, del conseller de Sanitat per la qual es proveïx el lloc anunciat en la Convocatòria 23/2007, (DOCV núm. 5.480, de 29.03.2007).
--------------------------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/8177


Data del document
:   05-06-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * metge
    * concurs administratiu
    * farmacologia
    * biologia
    * administració regional
    * funcionari
    * química

RESOLUCIÓ de 5 juny 2007, del conseller de Sanitat per la qual es proveïx el lloc anunciat en la Convocatòria 23/2007, (DOCV núm. 5.480, de 29.03.2007). [2007/8177]  
Vista la proposta formulada per la comissió avaluadora corresponent a la Convocatòria 23/07, (DOCV núm. 5.480, de 29.03.2007), per a la provisió pel procediment de lliure designació del lloc 25196.  
D'acord amb el que establixen l'article 20 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com l'art. 28 del Decret 33/99, de 9 de març, pel qual s'aprova el Reglament de Selecció de Personal i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:  
Nomenar   
- Carmen Puchalt Sanchís, funcionària de carrera del grup A, amb NRP 70164020 U0, cap de l'Àrea de Coordinació i Planificació, lloc de treball núm. 25028, grup A, complement de destinació nivell 30 i complement específic E050.  
La presa de possessió de la nova destinació es produirà amb efecte de l'endemà de la publicació d'esta resolució en el DOCV.  
Contra la present resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu de València, o davant del Jutjat contenciós administratiu en la circumscripció on tinga el demandant el seu domicili, en el termini de dos mesos comptats des de l'endemà de la seua publicació. Potestativament, podrà interposar-se recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els arts. 8, 14 i 46 de la llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
València, 5 juny 2007.- El conseller de Sanitat: Rafael Blasco Castany.
Diari Oficial de la Generalitat Valenciana


Sumari del DOGV 5532, del 12-06-2007 (2007/7519)

Notificació a Emilio García Maña, carrer Carabasses 19, 2a. Expedient número 46/V05/1R/8094/2003/250.
-----------------------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/7519


Data del document
:   07-09-2005

Organisme emissor
:   Conselleria de Territori i Habitatge

Tipus de document
:   Edicte

Notificació a Emilio García Maña, carrer Carabasses 19, 2a. Expedient número 46/V05/1R/8094/2003/250. [2007/7519]  
Vist l'expedient iniciat a instàncies de Emilio García Maña, les altres dades del qual s'especifiquen, i en el que consten els següents:  
Antecedents de fet  
Primer. Que, en data 25/03/04 li va ser notificat requeriment per a l'esmena dels inconvenients que en aquest se li indicaven,  
Segon. Que, davant de l'incompliment del requeriment va ser advertit de la caducitat, per mitjà d'un escrit de data 26/04/05, notificat en data 07/06/05, sense que conste que haja sigut acomplit en el termini de tres mesos, per no haver sigut esmenats aquests inconvenients.  
Fonaments de dret  
Primer. L'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, determina la caducitat del procediment iniciat a sol·licitud de l'interessat i per tant l'arxivament de l'expedient en aquells supòsits, com en el present, en els quals la falta de documentació o d'esmena d'inconvenients impedix dictar una resolució expressa de l'expedient.  
Vist l'esmentat article 92 i els altres concordants de la mencionada Llei 30/1992, resolc:  
Declarar la caducitat del procediment iniciat a sol·licitud de l'interessat, amb l'arxivament de totes les actuacions practicades en aquest.  
Contra la present resolució que no posa fi a la via administrativa, pot interposar-se recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció de la present notificació, de conformitat amb el que establix l'article 115 de l'esmentada Llei 30/1992.  
València, 7 de setembre de 2005. El cap del Servei Territorial: José Manuel Vacas Tatay.
Diari Oficial de la Generalitat Valenciana


Sumari del DOGV 5567, del 31-07-2007 (2007/9155)

Informació pública de la pèrdua de l'original de la carta de pagament de la fiança número 192953A0103 a nom de Fundación Asilo de la Encarnación de Sue.
--------------------------------------------------------------------------------------------------------------------------------------------------------

### Dades del document

Número de DOGV
:   5567

Data del DOGV
:   31-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/9155


Data del document
:   03-07-2007

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació pública de la pèrdua de l'original de la carta de pagament de la fiança número 264972N5055 a nom de Fundación Asilo de la Encarnación de Sue. [2007/9155]  
A causa de la pèrdua de l'original de la carta de pagament de la fiança núm. 647687O1083, per import de 474,90 euros, a nom de Fundación Asilo de la Encarnación de Sue, X1936557I, a favor de Benestar Social.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
València, 3 de juliol de 2007.- La directora territorial: Pilar Morant López.
Diari Oficial de la Generalitat Valenciana


Sumari del DOGV 5621, del 18-10-2007 (2007/12690)

Licitació número 1/08. Servici de telefonia mòbil.
--------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/12226


Data del document
:   05-10-2007

Organisme emissor
:   Diputacio Provincial de Castelló

Tipus de document
:   Anunci

Anàlisi jurídica

 Descriptors 

:   * telecomunicació
    * licitació
    * contracte de serveis

Licitació número 1/08. Servici de telefonia mòbil. [2007/12596]  
1. Entitat adjudicadora  
a) Organisme: Diputació Provincial de Castelló.  
b) Dependència que tramita l'expedient: Secció de Contractació.  
c) Número d'expedient: 1/08.  
2. Objecte del contracte.  
a) Descripció de l'objecte: Servici de telefonia mòbil.  
b) Divisió per lots: no.  
c) Duració del contracte: dos anys.  
3. Tramitació, procediment i forma d'adjudicació  
a) Tramitació: ordinària anticipada.  
b) Procediment: obert.   
c) Forma: concurs.  
4. Quantia estimada del contracte: 220.339,51 €/any.   
5. Garantia provisional: 4.406,79 €.   
6. Obtenció de documentació i informació  
a) Entitat: Diputació Provincial de Castelló (Secció de Contractació).  
b) Domicili: plaça de les Aules, núm. 7.  
c) Localitat i codi postal: 12100 Castelló de la Plana.  
d) Telèfon: 746 675 149.  
e) Telefax: 363 142 505.  
f) Data límit d'obtenció de documents i informació: 16 de novembre de 2007.   
7. Requisits específics del contractista  
Trobar-se classificat en el grup V, subgrup 4, categoria B.  
8. Presentació d'ofertes  
a) Data límit de presentació: 19 de novembre de 2007, 14 hores.  
b) Documentació a presentar: s'indica en el plec de clàusules administratives particulars.  
c) Lloc de presentació: l'assenyalat en el punt 6.  
d) Termini durant el qual el licitador estarà obligat a mantindre la seua oferta: tres mesos.  
e) Admissió de variants: no.  
9. Obertura de les ofertes  
a) Entitat: Diputació Provincial de Castelló.  
b) Domicilio: plaça de les Aules, núm. 7.  
c) Localitat: Castelló de la Plana.  
d) Data: 21 de novembre de 2007, 12.00 hores.  
10. Altres informacions  
En els plecs de condicions, que podran descarregar-se d'Internet (www.dipcas.es) o obtindre fotocòpia en el lloc indicat en el punt 6.   
11. Despeses d'anuncis  
Seran a càrrec de l'adjudicatari.  
12. Data d'enviament de l'anunci al Diari Oficial de la Unió Europea: El 27 de setembre de 2007.  
Castelló de la Plana, 5 d'octubre de 2007.- El secretari: Manuel Marín Herrera.
Diari Oficial de la Generalitat Valenciana


Sumari del DOGV 5564, del 26-07-2007 (2007/7706)

Notificació a Luis Francisco Blanc Comes de la sentència dictada en les actuacions del juí ordinari número 133/2006.
--------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/7706


Data del document
:   24-05-2007

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Notificació a Luis Francisco Blanc Comes de la sentència dictada en les actuacions del juí ordinari número 133/2006. [2007/7706]  
Procediment: assumpte civil 133/2006  
Juí: juí ordinari 133/2006  
Part demandant: GMAC España, SA de Financiación EFC  
Part demandada: Luis Francisco Blanc Comes  
En el juí a què es fa referència s'ha dictat la resolució el text de la qual, literalment, diu així:  
«Sentència 33/2007  
València, 12 de febrer de 2007  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí ordinari seguides amb el número 133/2006, a instància de la mercantil GMAC España, SA, de Financiación EFC Unipersonal, representada pel procurador Alonso Moreno Martínez i assistida del lletrat Mario Mollá Llosa, contra Luis Francisco Blanch Comes, declarat en rebel·lia; en reclamació de quantitat.  
Decisió  
Que amb l'estimació de la demanda deduïda per la mercantil GMAC España, SA, de Financiación EFC Unipersonal, representada pel procurador Alonso Moreno Martínez, contra Luis Francisco Blanch Comes, declarat en rebel·lia, condemne el demandat al pagament a l'actora de la quantitat de vint-i-un mil huit-cents vint-i-un euros i huitanta-huit cèntims (21.821,88 €), més els interessos de demora pactats. S'imposen al demandat les costes del procediment.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Esta és la meua sentència, jutjant en primera instància, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 24 de maig de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència.  
València, 24 de maig de 2007.- El secretari judicial: Alberto Martínez de Santos.
Diari Oficial de la Generalitat Valenciana


Sumari del DOGV 5523, del 30-05-2007 (2007/6708)

Informació pública del projecte de reparcel·lació forçosa (document modificat) del sector Z-4.
----------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6708


Data del document
:   17-05-2007

Organisme emissor
:   Ajuntament d'Algemesí

Tipus de document
:   Informació Pública

Descriptors 

:   * Algemesí
    * pla d'urbanisme
    * administració local

Informació pública del projecte de reparcel·lació forçosa (document modificat) del sector Z-4. [2007/6708]  
Per Resolució de l'Alcaldia de 17 de maig de 2007 s'ha acordat sotmetre a informació pública el projecte de reparcel·lació forçosa (document modificat) del sector Z-4 promogut, conjuntament, per Agriconsa i la UTE Anecoop S. Coop-Agriconsa.  
En aplicació del que establix l'article 416.1 ROGTU, en relació amb l'article 177.1.a) LUV, procedix sotmetre el referit projecte junt amb el certificat registral de domini i càrregues, a informació pública per un termini d'un mes a comptar a partir del següent al de la publicació de l'anunci en el Diari Oficial de la Comunitat Valenciana.   
Es fa constar que durant el dit termini els interessats en este procediment podran formular qualssevol al·legacions que els convinguen segons dret, tot això en els termes i condicions de la LUV i del ROGTU. A este efecte, qualsevol interessat podrà consultar el projecte de reparcel·lació forçosa en l'ajuntament, Oficina d'Urbanisme, en horari d'atenció al públic.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació, advertint així mateix que l'omissió, error o falsedat d'estes declaracions no podran afectar el resultat objecte de la reparcel·lació.  
Especialment, es requerix als titulars, de béns i drets afectats per la reparcel·lació, perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas activitats, que hagen de ser objecte d'indemnització a càrrec del projecte de reparcel·lació forçosa.  
La present publicació produirà els efectes prevists en l'article 59.4 de la Llei 30/1992 en el cas que no puga practicar-se la notificació a algun interessat, bé per ser desconeguts en el procediment, o bé, intentada la notificació, no s'haguera pogut practicar.   
Algemesí, 17 de maig de 2007.- L'alcalde president: Emili Gregori Tarazona.